ถ้าเรามีอะไรกับแฟนในวันที่สิบกว่าแต่แฟนปล่อยในประจำเดือนของเรามาก่อนสิ้นเดือนแต่กินยาคุมแบบ28เม็ดตลอดเราจะท้องไหมแล้วประจำเดือนเราจะมาปกติไยากรู้จริงๆเป็นกังวลมาก
สวัสดีค่ะ หากทานยาคุมกำเนิดชนิด 28 เม็ดอยู่ และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์ที่น้อยกว่า 1% ค่ะส่วนประจำเดือนนั้น โดยส่วนใหญ่ก็จะมาในช่วงที่ทานยาคุมเม็ดที่ 23-26 ค่ะ ไม่จำเป็นว่าจะต้องมาในช่วงสิ้นเดือนเสมอไปค่ะ แต่หากทานยาคุมจนครบ 28 เม็ดแล้ว ไม่มีประจำเดือนมา ก็ควรตรวจหาการตั้งครรภ์ดูด้วยค่ะ